[{"text_idx": "#000000", "text": "Rhywun ar dy ochr di"}, {"text_idx": "#000001", "text": "Adduniad i Roi Gwaed? Y Ffeithiau"}, {"text_idx": "#000002", "text": "Ar drothwy\u2019r flwyddyn newydd, efallai bod rhai ohonoch yn meddwl am roi gwaed fel adduniad flwyddyn newydd eleni. Os wyt ti\u2019n ystyried y peth, ond ddim yn siw\u0302r sut i fynd o gwmpas y peth, yna edrycha ar ein ffeithiau."}, {"text_idx": "#000004", "text": "Wyt ti wedi ystyried beth yn union mae rhoi gwaed yn ei feddwl? Fydd o werth o? Fydd o\u2019n brifo? Pam trafferthu? Pa mor hir bydd yn cymryd? Beth sy\u2019n digwydd? Pwy mae hyn yn ei helpu? Os nad wyt ti wedi rhoi cynt yna mae\u2019n debyg bydd gen ti lawer iawn o gwestiynau."}, {"text_idx": "#000005", "text": "Os wyt ti wir yn ystyried y peth, yna mae\u2019n hawdd cofrestru ar-lein ar wefan Gwasanaeth Gwaed Cymru. Mae\u2019n bosib darganfod lleoliadau\u2019r clinigau ac i wneud apwyntiad yma hefyd."}, {"text_idx": "#000008", "text": "Nid yw\u2019n cymryd llawer o amser i roi gwaed o gwbl. Dim ond tua 10 munud mae\u2019r broses ei hun yn ei gymryd. Pan fyddi di\u2019n cyrraedd, bydd angen i ti ateb ychydig o gwestiynau i gadarnhau pwy wyt ti ac i weld os wyt ti\u2019n ddigon iach i roi gwaed. Byddi di\u2019n derbyn taflen wybodaeth gyda\u2019r holl wybodaeth fel dy fod di\u2019n gallu gwneud penderfyniad gwybodus am roi gwaed."}, {"text_idx": "#000009", "text": "Pam bod pobl yn rhoi gwaed?"}, {"text_idx": "#000010", "text": "Mae\u2019n hollol glir \u2013 Mae Gwaed Yn Achub Bywydau. Gall dy waed di achub bywydau\nteulu, ffrindiau, cymdogion neu dieithrion. Gall gwaed sydd yn cael ei roi gan\nbobl eraill achub dy fywyd di, dy deulu, ffrindiau, cymdogion neu dieithrion.\nMae\u2019n eithaf clir pa mor bwysig yw hyn."}, {"text_idx": "#000011", "text": "Pwy mae hyn yn helpu?"}, {"text_idx": "#000012", "text": "Gall rhoi gwaed unwaith helpu hyd at 3 person. Gall dy waed di helpu pobl mewn argyfwng fel y bomio ym Manceinion, helpu plant ac oedolion sydd yn wael iawn, pobl sydd wedi colli braich neu goes neu angen trawsblaniad ayb."}, {"text_idx": "#000014", "text": "Mae yna rhai pobl sydd ddim yn gallu rhoi gwaed oherwydd rhesymau iechyd, ond mae hyn yn cael ei wirio gyntaf. Gall fod rhesymau eraill hefyd, fel os wyt ti wedi cael tatw\u0302 neu dwll gemwaith yn ddiweddar, ond bydd hyn i gyd yn cael ei wirio. Fel arall, ychydig iawn sydd yn gallu atal rhywun rhag rhoi. Mae posib ateb cwestiynau yn y cwis Ydw i\u2019n Gymwys? ar wefan Gwasanaeth Gwaed Cymru i ddarganfod os gallet ti roi."}, {"text_idx": "#000015", "text": "Os wyt ti eisiau archwilio hyn ymhellach, neu gyda chwestiynau heb eu hateb, yna ymwela a\u0302 gwefan Gwasanaeth Gwaed Cymru neu cysyllta a\u0302 nhw i ofyn."}, {"text_idx": "#000016", "text": "Mae posib darganfod dyddiadau a lleoliadau\u2019r clinigau gwaed agosaf i ti ar wefan Gwasanaeth Gwaed Cymru. Rho dy god post i mewn i ddarganfod y lleoliad agosaf i ti a gwna apwyntiad ar-lein."}, {"text_idx": "#000023", "text": "Rhywun i wrando. Rhywun i'th gymryd o ddifrif. Rhywun i roi cyngor."}, {"text_idx": "#000027", "text": "Gwybodaeth am y Brechlyn Covid i rai 12 i 15 oed"}]